ผมอายุ 19 ปี เป็นนักศึกษาปี2 อยู่หอในมหาวิทยาลัย ปกติผมเป็นคนนอนประมาณ 0.00-01.00 ตื่น 06.30-07.30 ไม่มีปัญหาการนอนอะไรครับ แต่พอผมเป็นไข้หวัด เป็นอยู่1สัปดาห์กว่าจะหาย ช่วงนั้นผมเพลียมาก เลยนอนไว หลับๆตื่นๆ เพราะว่าไม่สบายตัว หลับๆตื่นๆทุก1-2ชั่วโมง ช่วงที่พึ่งเป็นไข้หวัดนอนประมาณ 21.00 พอใกล้หายก็นอน 22.00-23.00 พอหลังจากเป็นไข้หวัดได้ 1 สัปดาห์ ก็หาย เหลืออาการไอมีเสมหะ แต่ผมนอนไวขึ้นกว่าปกติ ผมนอนประมาณ 23.00-0.00 ซึ่งปกติผมนอน 0.00-01.00 แต่มีอาการตื่นกลางดึกมาด้วย ผมตื่นประมาณ 04.00 ส่วนใหญ่ถ้านอน 23.00 จะตื่น 04.30 ถ้านอน 0.00 จะตื่น 03.30 แล้วหลังจากตื่นกลางดึกผมก็นอนไม่หลับ หลับๆตื่นๆ 05.00 05.30 06.00 ทุกวันเลยครับ ทำให้ผมพักผ่อนไม่เพียงพอ พอตื่นแล้วก็ปกติ แต่พอไปเรียนละกลับมามันเพลียอะครับ
สวัสดีค่ะ จากที่เล่ามา แนะนำให้ปรับเปลี่ยนพฤติกรรมดูก่อนนะคะ โดยให้หากิจกรรมที่ผ่อนคลายก่อนเข้านอน ( เช่น ฟังเพลง อ่านหนังสือ ), หลีกเลี่ยงการดื่มชากาแฟช่วงบ่ายถึงช่วงก่อนนอน, ออกกำลังกายให้สม่ำเสมอ, หลีกเลี่ยงการนอนหลับพักตอนกลางวัน เพื่อให้ร่างกายพร้อมจะนอนช่วงกลางคืนหากปรับพฤติกรรมแล้วไม่ดีขึ้น แนะนำไปพบแพทย์เพื่อตรวจหาสาเหตุ และรับการรักษาอย่างเหมาะสมค่ะ